Ο **Ρικάρντο Βαζ Τε** (*Ricardo Vaz Tê*, γενν. το 1986) είναι Πορτογάλος επιθετικός ποδοσφαιριστής, διεθνής με την εθνική ελπίδων.

Βιογραφικό
----------

Ο Ρικάρντο Βαζ Τε γεννήθηκε στις 1 Οκτωβρίου 1986 στη Λισαβόνα αλλά σε ηλικία ενός έτους μετακόμισε με τον πατέρα του στη Γουινέα-Μπισσάου όπου έμεινε μέχρι τα έντεκα. Με την επιστροφή του στην Πορτογαλία άρχισε να προπονείται με στην Σπόρτινγκ Λισαβόνας και την Φαρένσε. Έπαιξε νεανικό ποδόσφαιρο για την τοπική του ομάδα Ρεάλ Μασάμα, στην οποία συμμετείχε και ο πλάγιος της Μάντσεστερ Γιουνάιτεντ Νάνι. Ο Νάνι έγινε δεκτός από την Σπόρτινγκ Λισαβόνας, ενώ ο Βαζ Τε μεταγράφηκε στην ποδοσφαιρική ακαδημία της Μπόλτον Γουόντερερς στην Αγγλία. Και οι δυο τους αγωνίστηκαν για την Εθνική Ελπίδων της Πορτογαλίας και συνεχίζουν να συνδέονται με στενή φιλία.

Ποδοσφαιρική Καριέρα
--------------------

### Μπόλτον Γουόντερερς

Το 2003, ο Βαζ Τε δοκιμάστηκε από την Μπόλτον Γουόντερερς, με την οποία υπέγραψε τριετές συμβόλαιο συμμετοχής στο τμήμα υποδομής. Έκανε το ντεμπούτο του με την Μπόλτον σε αγώνα κατά της Τρανμίερ Ρόβερς για το Κύπελλο Αγγλίας τον Ιανουάριο του 2004 και το Μάρτιο του ίδιου χρόνου αγωνίστηκε για πρώτη φορά σε αγώνα της Πρέμιερ Λιγκ εναντίον της Μίντλεσμπρο. Η πρώτη του πλήρης εμφάνιση σημειώθηκε στο παιχνίδι ενάντια στην Μάντσεστερ Γιουνάιτεντ το Δεκέμβριο του 2004.

Τη σεζόν 2005-06 μονιμοποίησε τη θέση στην πρώτη ομάδα, ξεκινώντας σε επτά παιχνίδια και συμμετέχοντας σε εικοσιδύο επιπλέον σαν αλλαγή. Πέτυχε συνολικά έξι τέρματα τη σεζόν αυτή: τρία στο πρωτάθλημα και από ένα στο Κύπελλο, στο Λιγκ Καπ, και στο Κύπελλο ΟΥΕΦΑ. Το Μάρτιο του 2007 δόθηκε δανεικός για ένα μήνα στη Χαλ Σίτι.

Η σεζόν 2007-08 ξεκίνησε άσχημα λόγω τραυματισμού στο εναρκτήριο ματς κατά της Νιούκασλ Γιουνάιτεντ, γεγονός που τον περιόρισε σε σποραδικές εμφανίσεις την υπόλοιπη σεζόν. Τον Αύγουστο του 2008, φημολογήθηκε ευρέως ότι είχε υπογράψει για την Ρέισινγκ Σανταντέρ στο πλαίσιο ανταλλαγής με τον Πολωνό επιθετικό Γιουσέμπιους Σμολάρεκ. Εντέλει και ο Σμολάρεκ μεταγράφηκε στην Μπόλτον και ο Πορτογάλος παρέμειν σε αυτήν

Στις 11 Μαΐου 2010, ανακοινώθηκε ότι ο Βαζ Τε εγκατέλειπε την Μπόλτον μετά από τρία χρόνια συνεχόμενων τραυματισμών κατά τη διάρκεια των οποίων δεν κατάφερε παρά ελάχιστες συμμετοχές στην πρώτη ομάδα.

### Πανιώνιος

Στις 30 Ιουνίου 2010, ανακοινώθηκε η υπογραφή τριετούς συμβολαίου του Βαζ Τε με τον Πανιώνιο. Όμως, δεν ικανοποίησε και στις 22/12/2010 το συμβόλαιο λύθηκε κοινή συναινέσει.

### Χιμπέρνιαν

Τον Φεβρουάριο του 2011, ο Βαζ Τε δοκιμάστηκε από την Σκωτσέζικη Χιμπέρνιαν τον Φεβρουάριο του 2011, με την οποία υπέγραψε συμβόλαιο στις 28 του ίδιου μήνα. Πρωτοεμφανίστηκε σαν αλλαγή στο παιχνίδι της Χιμπς ενάντια στην Σέιντ Τζόνστοουν στις 5 Μαρτίου. Σκόραρε ένα γκολ στο παιχνίδι απέναντι στη Χαρτ οφ Μιντλόθιαν, τοπικούς αντιπάλους της Χιμπέρνιαν. Το συμβόλαιό του δεν ανανεώθηκε στο τέλος της σεζόν.

### Μπάρνσλι

Στις 3 Αυγούστου του 2011, ο Βαζ Τε υπέγραψε συμβόλαιο διαρκείας ενός χρόνου με την Μπάρνσλι του Αγγλικού Τσάμπιονσιπ. Πέτυχε το πρώτο του γκολ έναντι της Μπέρνλι στις 18 Οκτωβρίου 2011. Το πέμπτο του γκολ σημειώθηκε στο παιχνίδι με την Κρίσταλ Πάλας, μόλις 8,5 δευτερόλεπτα μετά την έναρξη και αποτελεί το γρηγορότερο γκολ στην ιστορία της ομάδας. Στις 31 Δεκεμβρίου, εμφανιζόμενος σαν αλλαγή, ο Βαζ Τε σημείωσε το πρώτο του χατ-τρικ κατά τη νίκη 4-1 σε βάρος της Λιντς. Την 1η Ιανουαρίου 2012, το αθλητικογραφικό κανάλι *Σκάι Σπορτς* ανέφερε ότι ο Βαζ Τε είχε προσφορά της Μπάρνσλεϊ για ανανέωση του συμβολαίου του. Σημείωσε τα δύο γκολ της Μπάρνσλεϊ κατά την ήττα της με σκορ 4-2 από το Σουόνσι στον τρίτο γύρο του Κυπέλλου Αγγλίας.

### Γουέστ Χαμ Γιουνάιτεντ

Στις 31 Ιανουαρίου 2012, Βαζ Τε υπέγραψε συμβόλαιο διάρκειας δυόμιση χρόνων, με την επιλογή να το ανανεώσει για τρίτο χρόνο, με την επίσης αγωνιζόμενη τη χρονιά εκείνη στο Τσάμπιονσιπ Γουέστ Χαμ. Το ποσό της συναλλαγής δεν αποκαλήφθηκε αλλα πιστεύεται ότι ήταν αξιοσέβαστο. Έκανε το ντεμπούτο του σαν αλλαγή για τον Κάρλτον Κόουλ στο 89ο λεπτό στο τοπικό ντέρμπι με τη Μίλγουολ ΦΚ στις 4 Φεβρουαρίου. Το παιχνίδι τελείωσε 2-1 υπέρ της Γουέστ Χαμ. Στις 21 Φεβρουαρίου 2012, ο Βαζ Τε σημείωσε το πρώτο του γκολ του για τα *Σφυριά* κατά τη νίκη τους με 4-1 στο Μπλάκπουλ. Οι Νίκι Μέιναρντ και Γκάρι Ο Νιλ επίσης σημείωσαν τα πρώτα τους τέρματα για το σύλλογο στο παιχνίδι αυτό. Ο Βαζ Τε σκόραρε το πρώτο του χατ-τρικ για την Γουέστ Χαμ στις 14 Απριλίου 2012 στην εντός έδρας νίκη με 6-0 ενάντια στην Μπράιτον. Η Γουέστ Χαμ τερμάτισε 3η τη σεζόν 2011-12, μπαίνοντας έτσι στα πλέι-οφ για την τρίτη θέση προβιβασμού στην Πρέμιερ Λιγκ. Στα ημιτελικά βρέθηκε αντιμέτωπη με την Κάρντιφ Σίτι. Κέρδισε το πρώτο παιχνίδι στο Στάδιο του Κάρντιφ με 2-0 και τον εντός έδρας επαναληπτικό με σκορ 3-0. Σε τούτο ο Βαζ σημείωσε το δεύτερο γκολ. Στον τελικό στο Γουέμπλεϊ, στις 19 Μαΐου 2012, ο Βαζ Τε πέτυχε το νικητήριο γκολ έναντι της Μπλάκπουλ στο 87ο λεπτό για να κάνει το τελικό σκορ 1-2, εξασφαλίζοντας έτσι την άνοδο της Γουέστ Χαμ στην Πρέμιερ Λιγκ.

### Ακχισάρ και Τσάρλτον Αθλέτικ

Στις 18 Ιανουαρίου 2015 ο Βαζ Τε υπέγραψε συμβόλαιο έξι μηνών με την Ακχισάρ Μπελεντίγεσπορ, όπου είχε 14 συμμετοχές και έξι γκολ. Μετά την λήξη του συμβολαίου του έμεινε ελεύθερος και άργησε να βρει νέα ομάδα. Στις 13 Νοεμβρίου 2015 υπέγραψε ως ελεύθερος στην Τσάρλτον Αθλέτικ. Έπειτα επέστρεψε στην τουρκική ομάδα, όπου είχε μια γεμάτη σεζόν με 45 εμφανίσεις και 12 γκολ.

Στατιστικά Στοιχεία
-------------------

*Ενημερώθηκε στις 5 Ιουλίου 2012*

| Σύλλογος | Σεζόν | Πρωτάθλημα | Κύπελλο | Λιγκ Καπ | Ευρώπη | Λοιπά | Σύνολο |
| --- | --- | --- | --- | --- | --- | --- | --- |
| Εμφανίσεις | Τέρματα | Εμφανίσεις | Τέρματα | Εμφανίσεις | Τέρματα | Εμφανίσεις | Γκολ!App | Εμφανίσεις | Τέρματα | Εμφανίσεις | Τέρματα |
| Φαρένσε | 2002-03 | - | - | - | - | - | - | - | - | - | - | - | - |
| Μπόλτον | 2003–04 | 1 | 0 | 2 | 0 | 0 | 0 | 0 | 0 | 0 | 0 | 3 | 0 |
| 2004–05 | 7 | 0 | 2 | 1 | 0 | 0 | 0 | 0 | 0 | 0 | 9 | 1 |
| 2005–06 | 22 | 3 | 4 | 1 | 2 | 1 | 4 | 1 | 0 | 0 | 32 | 6 |
| 2006–07 | 25 | 0 | 3 | 0 | 2 | 0 | 0 | 0 | 0 | 0 | 30 | 0 |
| Χαλ Σίτι (δανεικός) | 2006-07 | 6 | 0 | 0 | 0 | 0 | 0 | 0 | 0 | 0 | 0 | 6 | 0 |
| Μπόλτον | 2007–08 | 1 | 0 | 0 | 0 | 0 | 0 | 1 | 0 | 0 | 0 | 2 | 0 |
| 2008–09 | 2 | 0 | 0 | 0 | 0 | 0 | 0 | 0 | 0 | 0 | 2 | 0 |
| Πανιώνιος | 2010–11 | 8 | 1 | 0 | 0 | 0 | 0 | 0 | 0 | 0 | 0 | 8 | 1 |
| Χιμπέρνιαν | 10 | 1 | 0 | 0 | 0 | 0 | 0 | 0 | 0 | 0 | 10 | 1 |
| Μπάρνσλεϊ | 2011–12 | 22 | 10 | 1 | 2 | 1 | 0 | 0 | 0 | 0 | 0 | 24 | 12 |
| Γουέστ Χαμ | 15 | 10 | 0 | 0 | 0 | 0 | 0 | 0 | 3 | 2 | 18 | 12 |
| Σύνολο Καριέρας | 143 | 25 | 13 | 6 | 6 | 1 | 5 | 1 | 3 | 2 | 169 | 35 |

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

1. 1 2 3  Schweitzer Thompson, Alex (13 April 2011). «After bursting onto scene as a kid, Vaz Te feels ready to fulfil potential at Hibs». *Edinburgh Evening News*. Αρχειοθετήθηκε από το πρωτότυπο στις 2011-04-15.. Ανακτήθηκε στις 13 April 2011.
2. ↑  Law, Gareth (17 July 2011). «St Johnstone 1 Hibernian 1». *The Scottish Sun*.. Ανακτήθηκε στις 17 July 2011.
3. ↑  «Hull sign Bolton striker on loan». BBC Sport. 2007-03-09.. Ανακτήθηκε στις 2007-03-09.
4. ↑  «Bolton Wanderers to move for Elliott (From The Bolton News)». Theboltonnews.co.uk. 11 Μαΐου 2010. Ανακτήθηκε στις 21 Οκτωβρίου 2011.
5. 1 2 3  «Hibs take forward Vaz Te on trial». *The Scotsman*. 23 February 2011. Αρχειοθετήθηκε από το πρωτότυπο στις 2011-08-08.. Ανακτήθηκε στις 23 February 2011.
6. ↑  «Coyle closing in on Real deal (From The Bolton News)». Theboltonnews.co.uk. 30 Ιουνίου 2010. Ανακτήθηκε στις 21 Οκτωβρίου 2011.
7. ↑  «St Johnstone 1 - 1 Hibernian». BBC Sport. 5 March 2011.. Ανακτήθηκε στις 5 March 2011.
8. ↑  Lindsay, Clive (3 April 2011). «Hibernian 2 - 2 Hearts». BBC Sport.. Ανακτήθηκε στις 3 April 2011.
9. ↑  Bean, Graham (17 June 2011). «Ricardo Vaz Te and Jakub Divis exit Hibs as Colin Calderwood eyes forwards». *The Scotsman*. Αρχειοθετήθηκε από το πρωτότυπο στις 2012-12-09.. Ανακτήθηκε στις 17 June 2011.
10. ↑  «Tykes take Vaz Te». *Sky Sports* (British Sky Broadcasting). 3 August 2011.. Ανακτήθηκε στις 3 August 2011.
11. ↑  «Barnsley 2 - 1 Crystal Palace». *BBC Sport* (BBC). 6 December 2011.. Ανακτήθηκε στις 1 January 2012.
12. ↑  «Barnsley 4 - 1 Leeds». *BBC Sport* (BBC). 31 December 2011.. Ανακτήθηκε στις 31 December 2011.
13. ↑  O'Rourke, Pete (1 January 2012). «Vaz Te rejects Tykes deal». *Sky Sports* (BSkyB).. Ανακτήθηκε στις 1 January 2012.
14. ↑  «Barnsley 2 - 4 Swansea». *BBC Sport* (BBC). 7 January 2012.. Ανακτήθηκε στις 7 January 2012.
15. ↑  «Big Sam reunited with Vaz Te». West Ham United F.C.. 31 January 2012. Αρχειοθετήθηκε από το πρωτότυπο στις 2012-02-02.. Ανακτήθηκε στις 31 January 2012.
16. ↑  «Blackpool 1-4 West Ham». BBC Sport. Ανακτήθηκε στις 22 Φεβρουαρίου 2012.
17. ↑  «West Ham 6–0 Brighton». BBC Sport. 14 Απριλίου 2012. Ανακτήθηκε στις 15 Απριλίου 2012.
18. ↑
19. ↑  «Ποδοσφαιρική... στέγη για Βαζ Τε». neakriti.gr. 13 November 2015.. Ανακτήθηκε στις 31 May 2023.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ricardo Vaz Tê  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |